תלויים

תלויים (באנגלית: Suspended) הוא מחזה פרי עטה של מאיה ערד יסעור. הבכורה העולמית של המחזה התקיימה בתיאטרון Upstream, סנט לואיס, בשנת 2016. המחזה עוסק במפגשם של שני פליטים ממדינה כלשהי, מחוץ לחלון הקומה ה-45 של בניין משרדים בעיר מערבית לא מזוהה. הפליטים מנקים חלונות בסנפלינג. בהדרגה מתגלה שהשניים הכירו זה את זה, נחשף סיפור עברם במלחמת האזרחים שממנה ברחו והקונפליקט הבלתי פתור ביניהם שהביא אותם להיפגש. הכותרת המקורית של המחזה הייתה Diamond Stars. בגרסתו הראשונה הפליטים היו מסיירה לאון ותוארו אירועים בתוך המשרד, מחוץ לו הפליטים ניקו את החלונות. מטיוטה לטיוטה ערד יסעור השילה את רקע הדמויות, על מנת לנטרל את המימד הפוליטי ולמקד את העניין בסוגיה האנושית. המחזה מבוסס על מטפורה ויזואלית של אנשים התלויים בין שמיים לארץ מול חלון המפריד בינם לבין התרבות המארחת. ערד יסעור התמקדה בשלוש נקודות מבט: אנחנו, אתם והם. פעם הפליטים הם "אנחנו" והמערביים במשרד הם "הם" ופעם ה"אנחנו" וה"אתם" זה הפליטים בינם לבין עצמם. ערד יסעור כתבה את המחזה במקור באנגלית ותירגמה אותו לעברית, המחזה תורגם גם לנורווגית ולגרמנית. המחזה הוא בן מערכה אחת הכוללת ארבע תמונות ואורך הצגתו הוא כ-75 דקות. Riverfront Times: "יש שם ב'תלויים' סכין המחליפה ידיים מספר פעמים וכל מופע של הלהב מעלה את המתח. אולם כל דבר פרט לשיחה ודומיה מנומסת אין ביכולתן אלא להעלות את החרדה העצומה כשאתה מתנודד לך בצידו של הבניין עם ידיד לשעבר, שיש לו מזימות כמוסות להרוג אותך כדי לקבור את עברו." St. Louis Post-Dispatch: "'תלויים' מגביל את תנועת שחקניו יותר מכל מחזה אחר חוץ מ'אח, הימים היפים' של סמואל בקט על אישה הקבורה בערימת חול, או 'ראשו של רוצח' של סם שפרד, מונולוג המסופר על ידי אדם על הכיסא החשמלי. ועדיין 'תלויים' מטלטל –בעיקר את פנימיותם של הצופים." 1. אוקטובר 2016, תיאטרון Upstream, סנט לואיס, ארצות הברית, במאית: לינדה קנדי, שחקנים: פיליפ דיקסון (אייזק), רג'ינלד פייר (בנג'מין). 2. אוקטובר 2018, תיאטרון דויטש גטינגן (Deutsches Theater Göttingen), במאי: יאקוב וייס. 3. אוקטובר 2019, אנסמבל "קבוצת עבודה" במסגרת פסטיבל עכו, במאי: יגאל זקס, שחקנים: אבי סרוסי (בנג'מין), פיני גואטה (איזאק). קריאות מבוימות א. תיאטרון בריימרהאבן (Bremerhaven) בגרמניה. ב. 2010, תיאטרון Det Norske באוסלו, נורווגיה, (במאים: Øystein Ulsberg Brager ו-Philip Thorne)‏,. ג. תיאטרון Blank בלוס אנג'לס, ארצות הברית, במאית: ניקול דומינגז. ד. מרץ 2018, תיאטרון הבית, יפו, ישראל. בימוי קריאה: סיני פתר, שחקנים: רועי אסף, איציק גולן. 2016 מועמדות לפרס המחזה המקורי הטוב ביותר בסיינט לואיס 2010 פרס ראשון בתחרות למחזאות ITI / UNESCO המחזה בדפוס יסעור ערד, מאיה. 2018. "תלויים, מחזה", בתוך: תיאטרון – רבעון לתיאטרון עכשווי, גיליון 44, מאי, עמ' 56–92. תלויים, באתר מחזאי ישראל תלויים, באתר "קבוצת עבודה" תלויים, באתר תיאטרון הבית תלויים, באתר תיאטרון Upstream, ‏6 באוקטובר 2016 ריאיון עם הבמאית והשחקן, בערוץ STL TV, באתר יו טיוב גרי קווארסקי, סקירה על תלויים, בערוץ Two On The Aisle, באתר יו טיוב ג'ודית נוימרק, הופעת הבכורה המפעימה של תלויים בתיאטרון Upstram, בעיתון St. Louis Post-Dispatch, ‏13 באוקטובר 2016 העבר וההווה תלויים על חוט בתלויים המרגש, באתר KDHX, ‏15 באוקטובר 2016 "תלויים" בתיאטרון Upstream מספר סיפור משכנע, באתר Snoop's Theatre Thoughts, ‏14 באוקטובר 2016 כריס גיבסון, ההפקה המותחת והמטלטלת של תלויים בתיאטרון Upstream, באתר Broadway World, ‏20 באוקטובר 2016 לין ונהאוס, החיים תלויים על חוט בהפקת 'תלויים' של תיאטרון Upstream, באתר News-Democrat, ‏13 באוקטובר 2016 ריצ'רד גרין, ביקורת על תלויים, באתר Talkin' Broadway "תלויים" בתיאטרון Upstream אינו משאיר את הצופים אדישים, באתר Stage Door St. Louise פול פריסוולד, 'תלויים' מתאר שני פליטים המתנדנדים בין שמיים לארץ, באתר Riverfromt Times, ‏12 באוקטובר 2016 מרק ברץ, ארוחה והצגה: תלויים, באתר Laude News,‏ 12 באוקטובר 2016 תיאטרון, 98 תיאטרון 97 תלויים, פסטיבל עכו קלי מופיט, המחזה החדש הטוב ביותר, פרסי התיאטרון של סנט לואיס לשנת 2017, באתר St. Louis Public Radio, ‏27 בינואר 2017